Komisijos reglamentas (EB) Nr. 500/2001
2001 m. kovo 14 d.
nustatantis išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendrai žuvininkystės politikai kontrolės sistemą [1], su paskutiniais pakeitimais, padarytais Reglamentu (EB) Nr. 2846/98 [2], ypač į jo 18 straipsnio 4 dalį,
kadangi:
(1) Pagal Reglamento (EEB) Nr. 2847/93 18 straipsnio 1 dalį valstybės narės privalo kompiuteriniu ryšiu pranešti Komisijai informaciją apie laivų su jų vėliava, plaukiojančių trečiųjų šalių suverenumui ar jurisdikcijai priklausančiuose vandenyse ir atviroje jūroje, kiekvienos rūšies sugavimų kiekį ir visą pagal 17 straipsnio 2 dalį gautą informaciją.
(2) Reikia apibrėžti, kokia informacija turi būti pateikta, nustatyti, kaip dažnai ir kokiu formatu turi būti teikiamos nurodytos ataskaitos.
(3) Šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Kiekviena valstybė narė iki kiekvieno metų ketvirčio pirmojo mėnesio pabaigos kompiuteriniu ryšiu praneša Komisijai apie kiekvienos rūšies sugavimo, kuriam netaikomi BLS apribojimai ar kvotos, trečiųjų šalių suverenumui ar jurisdikcijai priklausančiuose vandenyse ir atviroje jūroje sugauto žvejybos laivų su jų vėliava, ir kuris:
- praėjusį ketvirtį buvo iškrautas tiesiai jos teritorijoje,
- praėjusį ketvirtį buvo iškrautas tiesiai trečiosiose šalyse,
- praėjusį ketvirtį buvo perkrautas į trečiųjų šalių laivus,
kiekius.
2. Kiekviena valstybė narė iki kiekvieno metų ketvirčio pirmojo mėnesio pabaigos kompiuteriniu ryšiu praneša Komisijai apie trečiųjų šalių suverenumui ar jurisdikcijai priklausančiuose vandenyse ir atviroje jūroje sugauto žvejybos laivų su kitų valstybių narių vėliavomis laimikio, kuris praėjusį ketvirtį buvo iškrautas jos teritorijoje, kiekius.
3. Valstybė narė straipsnio 1 ir 2 dalyse nurodytas ataskaitas apie sugautą laimikį pateikia priede nurodytu formatu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. kovo 14 d.